# Estry

Estry :
| An ivinenn. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Vire |
| Kanton | Condé-sur-Noireau |
| Kod kumun | 14253 |
| Kod post | 14410 |
| Maer Amzer gefridi | Gilbert Louis 2014-2015 |
| Etrekumuniezh | Communauté de communes du canton de Vassy |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 143 m — brasañ 245 m |
| Gorread | 10,75 km² |
| kemmañ |
Estry a oa ur gumun e departamant Calvados e Bro-C'hall. Bodet e voe gant trizek kumun all d'ar 1añ a viz Genver 2016 d'ober ur gumun nevez: Valdallière.

## Douaroniezh

* E Le Theil hag en Estry emañ andon ar stêr Allière.

## Gerdarzh

* Stauriacum e 832-850 hag Atreium e 1180, deuet eus an anv-den germanek Asthar emichañs.

## Istor
### XVIII$^{vet}$ kantved

* Krouet e voe ur skol foran paotred ha merc'hed gant Jacques Olivier, ur bourc'hiz eus Versailhez.

### XX$^{vet}$ kantved
#### Eil brezel-bed

* Emgann Normandi, 1944:
** trizek den nann-soudard a varvas en Estry abalamour d'ar brezel, unan anezhe e miz Meurzh, seizh e miz Eost e-pad Emgann Normandi (unan anezhe a voe lazhet gant an Alamaned), tri e miz Gwengolo, gant ur babig en o mesk, unan e miz Here hag unan e miz Kerzu, ur plac'hig bet lazhet gant un darzhadenn; eizh a varvas abalamour d'ar bombezadegoù bet graet e penn-kentañ miz Eost;
** Oberadenn Bluecoat: tapet dre sourpren e voe an Alamaned gant tagadenn ar Vreizhveuriz e penn-kentañ miz Eost. Diwar goulenn ar Jeneral Eberbach, penn ar Panzer-Gruppe West e teuas an 9vet SS Panzer-Division Hohenstaufen gant herr d'en em lakaat e tu-kleiz ar 21añ Panzer-Division e bro Vire e noz an 2 evit klask miret ouzh an dagadenn gant tankoù ar Rouantelezh-Unanet. E-doug an devezh ez eas tankoù ar Guards Division d'ober un tamm gweladenn betek Estry. Graet e voe un enep-tagadenn gant an Alamaned an deiz war-lerc'h hag an 11vet Armoured Division a rankas kilañ e kreisteiz Le Bény-Bocage. En hevelep devezh e voe taget Estry gant ar 2nd Irish Guards hag ar 5th Coldstream Guards met kazeg a rejont: kollet e voe tro pemzek tank Sherman gante abalamour d'un tank Panther. Dre ma rankas ar 21añ Panzer-Division mont d'ober kefridi all e rankas 9vet SS Panzer-Division Hohenstaufen sevel un linenn difenn nevez. D'ar 5 e kilas an Alamaned adarre hag e treuzjont Estry didan ur ganolierezh stank. Gwashoc'h e teuas an traoù evit an Alamaned pa voe tennet unanadoù eus an 9vet SS Panzer-Division Hohenstaufen kuit eus an talbenn evit prientiñ an dagadenn davet Mortain. D'an 8 e voe kanoliataet Estry gant an Alamaned evit miret ouzh ar Gevredidi dont tre er vourc'h. Ur wezh c'hwitet o zaol gant an Alamaned a-enep Mortain (Oberadenn Lüttich) e c'hortoze ar 7vet Lu Alaman an urzh kilañ evit chom hep bout distrujet razh. D'an 13 en em gavas tirlu SUA drek d'an 9vet SS Panzer-Division Hohenstaufen. An Alamaned a gilas hag ar stadunaniz a zilezas Estry.

## Monumantoù ha traoù heverk

* Ur pikol ivinenn, tro 1600 vloaz dezhi, er vered.
* Iliz katolik Intron-Varia, XIX$^{vet}$ kantved gant bezioù enni.
* Maner, XVIII$^{vet}$ kantved.

### Eil brezel-bed

* Er blasenn veur, dirak ar maerdi, peulvan King's Own Scottish Borderers, 1st Battalion King's eus 9vet Brigadenn, 3$^e$ Rannlu Troadegiezh, bet kemeret perzh gante e dieubidigezh ar gumun e miz Eost 1944.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2014 | Kerzu 2015 | Gilbert Louis | | |
| Meurzh 2008 | Meurzh 2014 | Didier Renouf | digostezenn | Kelennour |
| Meurzh 2001 | Meurzh 2008 | Michel Enguehard | digostezenn | Retredad eus ar Post |
| 1974 | Meurzh 2001 | Gérard Bechet | digostezenn | Labourer-douar |
| N'eo ket anavezet c'hoazh an holl fedoù. |||||

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr)Albert Dauzat ha Charles Rostaing, Dictionnaire étymologique des noms de lieux en France, Embannadurioù Larousse, Pariz, Bro-C'hall, 1963
* ↑ (fr)René Lepelley, Dictionnaire étymologique des noms de communes de Normandie, Embannadurioù Charles Corlet, Condé-sur-Noireau, Bro-C'hall, 1996, ISBN 2-95480-455-4, pajenn 113
* ↑ (fr)Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajenn 57
* ↑ (fr)Mémorial des victimes civiles en Normandie
* 1 2 (en)Normandie 44 - La Mémoire
* ↑ (fr)Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajenn 56
* ↑ (fr)Clochers de France
* ↑ (fr)Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajennoù 55 ha 56
* ↑ (fr)EBSSA